Меліса Джэферсан

Меліса Джэферсан (; нар.  года, Джорджтаўн, Паўднёвая Караліна) — амерыканская лёгкаатлетка, бягуха на кароткія дыстанцыі, двухразовая чэмпіёнка свету 2022 і 2023 гадоў у эстафеце 4 па 100 метраў. Бронзавы прызёр летніх Алімпійскіх гульняў 2024 года на дыстанцыі 100 метраў.

 Спартыўная кар’ера 
Джэферсан выступала за Універсітэт Прыбярэжнай Караліны і выйграла чэмпіянат NCAA па бегу на 60 метраў у памяшканні ў 2022 годзе. Потым яна выйграла бег на 100 метраў на адкрытым чэмпіянаце ЗША па лёгкай атлетыцы 2022 года і прайшла кваліфікацыю на чэмпіянат свету па лёгкай атлетыцы 2022 года, які праходзіў у Юджыне, штат Арэгон. Джэферсан дайшла да фіналу на дыстанцыі 100 метраў і фінішавала восьмай. У 2022 годзе яна была ў складзе эстафетнай камандзе ЗША, якая заваявала залаты медаль у эстафеце 4 х 100 метраў.

На чэмпіянаце свету па лёгкай атлетыцы 2023 года, які праходзіў у Будапешце, Джэферсан зноў бегла эстафету 4 х 100 метраў і выйграла залаты медаль.

У маі 2024 года Меліса выйграла бег на 100 метраў на залатым этапе Гран-пры Сусветнага лёгкаатлетычнага кантынентальнага тура ў Лос-Анджэлесе.

На летніх Алімпійскіх гульнях у Парыжы, у 2024 годзе, на дыстанцыі 100 метраў яна заваявала бронзавы медаль з вынікам 10,92 сек.
 Крыніцы